**Халықаралық Физули әуежайы** (әз. *Füzuli Beynəlxalq Hava Limanı*) — Әзербайжанның Физули қаласындағы әуежайы. Елдегі жеті халықаралық әуежайлардың бірі. Әуежай 30 жылға жуық уақыт бойы қараусыз қалған және бұрынғы мина алаңдарымен қоршалған аэродромда салынған. Құны 75 миллион манат (44 миллион доллар) құрады.

Тарихы
------

1980 жылдардың аяғында Физули қаласында 17000-ға жуық тұрғын болды. Бірінші Таулы Қарабақ соғысы кезінде 1993 жылы 24 тамызда Әзірбайжан қарулы күштері Физулиден кетуге мәжбүр болды. Қалаға Арцах Республикасы және Армения қарулы күштері иелік етті. 28 жылдан кейін, 2020 жылдың 17 қазанында оны Әзірбайжан қарулы күштері қайта басып алды. Осыдан кейін Әзірбайжан үкіметі қаланы және оның айналасын миналардан тазарту процесін бастады.

2020 жылдың 26 қарашасында Әзірбайжан көлік, коммуникация және жоғары технологиялар министрлігі халықаралық азаматтық авиация ұйымы (ИКАО) мемлекеттік азаматтық авиация әкімшілігінің алты әуежайын, оның ішінде Физулидегі аэродромды өзінің каталогына қосу туралы өтінішін қабылдағанын хабарлады. 2021 жылдың қаңтарында президент Ильхам Әлиев Физулиде халықаралық әуежай салу туралы жарлық шығарды. 14 қаңтарда болашақ әуежайдың іргетасын қалау рәсімі өтті. Әуежайдың құрылысына Түркия компаниялары тартылды. Аяқталған ұшу-қону жолағы алғаш рет 2021 жылдың 5 қыркүйегінде Әзірбайжан әуекомпаниясы басқаратын Airbus A340-500 ұшағы мен Silk Way Airlines әуекомпаниясы басқаратын Boeing 747-400 жүк ұшағы әуежайға қонған кезде пайдаланылды.

Әуежайдың алжапқышы 60,000 м² аумақты алып жатыр, бұл сегіз ұшаққа дейін тұрақ қоюға мүмкіндік береді. Ұшу-қону жолағының ұзындығы 3000 метр, ені 60 метр. Әуежай терминалы сағатына 200 жолаушыға қызмет көрсете алады.

Әуежайды 2021 жылдың 26 қазанында Әзірбайжан (Ильхам Әлиев) және Түркия (Режеп Тайып Ердоған) президенттері салтанатты түрде ашты.

Дереккөздер
-----------

1. ↑  Azerbaijan Inaugurates Airport in Record Time.  Airways Magazine. Тексерілді, 7 қараша 2021.
2. ↑  Azerbaijan inaugurates its first airport in Karabakh.  EurAsiaNet. Тексерілді, 7 қараша 2021.
3. ↑  Всесоюзная перепись населения 1989 г. Численность городского населения союзных республик, их территориальных единиц, городских поселений и городских районов по полу  (орыс.) (1989).
4. ↑  Azerbaijan's Fizuli a ghost town after Karabakh battles  (ағыл.) (19 November 2020).
5. ↑  30 illlik Azərbaycan-Ərmənistan sentyabr müharibəsindən sonra Qarabağda bərpa prosesi  (әзір.). *Politicon.co*.  Topçubaşov Mərkəzi (28 September 2021).
6. ↑  Аэродромы в Агдаме, Физули включены в каталог международных индексов местоположений  (орыс.). *Әзербайжан Көлік министрлігі, Communications and High Technologies*.
7. ↑  Официальный сайт президента Азербайджанской Республики - НОВОСТИ » Мероприятия  (орыс.). *Әзербайжан призиденті*.  Presidential Administration of Azerbaijan.
8. ↑  Azerbaijan opens new international airport in Karabakh.  Airport-technology.com (27 қазан 2021).
9. ↑  AZAL's "KARABAKH" aircraft lands in Fuzuli Airport (VIDEO) (5 қыркүйек 2021).
10. ↑  Landmark Development: AZAL's "KARABAKH" aircraft landed at Fuzuli Airport  (ағыл.), *AZERTAC* (5 қыркүйек 2021). Тексерілді 6 қыркүйек 2021.
11. ↑  *Baghirov, Orkhan*. The Karabakh Air Gate Opens: Future Prospects for Fuzuli Airport  (ағыл.), *Jamestown Foundation* (10 қараша 2021). Тексерілді 11 қараша 2021.
12. ↑  Erdogan To Join Aliyev At Ceremony To Open Airport Beside Nagorno-Karabakh  (ағыл.), *Radio Free Europe / Radio Liberty*. Тексерілді 26 қазан 2021.